დანართი #1

განმარტებითი ბარათი

ცაგერის მუნიციპალიტეტის 2022 წლის 3 თვის ბიუჯეტის

შესრულების შესახებ

------------------------------------------------------------------------------------------------------------------------------------------

ცაგერის მუნიციპალიტეტის 2022 წლის ბიუჯეტი დამტკიცდა მუნიციპალიტეტის საკრებულოს 2021 წლის 28 დეკემბრის #30 დადგენილებით და განისაზღვრა 8567.3 ათ. ლარით. ცაგერის მუნიციპალიტეტის 2022 წლის პირველ კვარტალში ბიუჯეტში განხორციელდა 2 ცვლილება, რაც ძირითადად გამოწვეული იყო 2022 წლის 1 იანვრის მდგომარეობით არსებული ნაშთის განაწილებით, რომელიც განისაზღვრა 2 896 545,67 ლარით, საიდანაც 2 278 727,44 ლარი არის საქართველოს მთავრობის ფონდებიდან გამოყოფილი თანხების ნაშთი და 617 818,23 ლარი მუნიციპალიტეტის ძირითადი სახაზინო ანგარიშის ნაშთია.,

ასევე საქართველოს მთავრობის განკარგულების შესაბამისად გამოყოფილი თანხების ასახვით და ბიუჯეტით დამტკიცებული შემოსულობების ზოგიერთ სახეობაში საგეგმო მაჩვენებელების გაზრდით, შემოსული თანხების ბიუჯეტში ასახვით და პრიორიტეტებზე გადანაწილებით. ცაგერის მუნიციპალიტეტის 2022 წლის ბიუჯეტმა ზემოთ ჩამოთვლილი ცვლილებების გათვალისწინებით შეადგინა 6294.4 ათ.ლარი. ცაგერის მუნიციპალიტეტის ბიუჯეტის შემოსავლების გეგმა შეადგენდა 2977.9 ათ ლარს, ფაქტიურად შემოსულია 2125.7 ათ.ლარი, გეგმა შესრულდა 71.4 %-ით. მათ შორის: ქონების გადასახადის გეგმა 62.9 %-ით. დღგ შესრულდა 62.9%-ით.გრანტების სახით მიღებული შემოსავლების გეგმა შეადგენდა 459.8ათ. ლარს, ფაქტიურად შემოსულია 134.2 ათ ლარი, ანუ გეგმის 29.2 %, მათ შორის მიზნობრივი ტრანსფერი დელეგირებული უფლებამოსილების განსახორცილებლად, გეგმა 301.1 ათ. ლარი, ფაქტიურად შემოსულია 134 ათ. ლარი. გეგმა შესრულდა 44.5 %–ით, კაპიტალური ტრანსფერის გეგმა შეადგენდა 158.7 ათ.ლარს, ფაქტიურად შემოსულია 0 ათ.ლარი. სხვა შემოსავლები დაგეგმილი იყო 112.5 ათ. ლარით, ფაქტიურად შემოსულია 109.6ათ. ლარი ,გეგმა შესრულდა 97.4 %–ით, მათ შორის: მოსაკრებელი ბუნებრივი რესურსებით სარგებლობისთვის გადასახადიდან გეგმით უნდა შემოსულიყო 20.8 ათ. ლარი, ფაქტიურად შემოსულია 18.8 ათ. ლარი, გეგმა 94 %–ით. ადგილობრივი მოსაკრებელი დასახლებული ტერიტორიის დასუფთავებისათვის გეგმა იყო 2 ათ. ლარი ფაქტიურად შემოსულია 2.1 ათ. ლარი, ანუ გეგმა შესრულდა 105%–ით, შემოსავალი მომსახურების გაწევიდან გეგმა იყო 32.5 ათ. ლარი, ფაქტიურად შემოსულია 5.7 ათ. ლარი, ანუ გეგმა შესრულდა 17.5%–ით, ჯარიმებით, სანქციებით და საურავებით მიღებული შემოსავალი გეგმით შეადგენდა 20.0ათ. ლარს, ფაქტიურად შემოსულია 5.7 ათ. ლარი ანუ გეგმის 28.5 %, შერეული და სხვა არაკლასიფიცირებული შემოსავლების გეგმა იყო 37 ათ.ლარი და ფაქტიურად შემოსულია 77.3ათ.ლარი გეგმა შესრულდა 208.9 %-ით. არაფინანსური აქტივების კლებიდან მიღებული ფაქტიური შემოსავალის გეგმა შესრულდა 9.7 %-ით. (გეგმა 17.5 ათ.ლარი, ფაქტი 1.7 ათ.ლარი) .

გაწეული ხარჯებიდან საერთო დანიშნულების სახელმწიფო მომსახურების ხარჯებიდან წარმომადგენლობით ორგანოებს უნდა მოხმარებოდა 294.6 ათ. ლარი, დაიხარჯა 224.6 ათ. ლარი, ათვისებული იქნა 76.2 %. აღმასრულებელი ორგანოების შენახვას უნდა მოხმარებოდა 940.9ათ ლარი, დაიხარჯა 673.2ათ ლარი, ანუ ათვისებულ იქნა 71.5 %-ით. თავდაცვის ხარჯებიდან სამხედრო აღიცხვისა და გაწვევის სამსახურს მოხმარდა გეგმის 27%, ( გეგმა -62.2 ათ. ლარი, ფაქტი - 17.0 ათ. ლარი). სარეზერვო ფონდი დამტკიცებული იყო 70.0 ათ.ლარი, პირველ კვარტალში გაიხარჯა 22,6 ათ.ლარი, წლიური გეგმის 32.3%.

ინფრასტრუქტურის მშენებლობა, რეაბილიტაცია და ექსპლოატაცია უნდა დაფინანსებულიყო 3800.6ათ.ლარით და დაფინანსდა 719.3 ათ.ლარით, მათ შორის: გზების

მშენებლობა, რეკონსტრუქცია და მოვლა–შენახვა დაფინანსდა 133.3 ათ.ლარით, გარე განათების რეაბილიტაცია და ექსპლოატაცია დაფინანსდა 107.9 ათ. ლარით. კეთილმოწყობის ღონისძიებები დაფინანსდა 101.3 ათ. ლარით ,წყლის სისტემის რეაბილიტაცია და ექსპლოატაცია დაფინანსდა 99.7 ათ.ლარით, ქალაქის განვითარების გეგმის საპროექტო-სახარჯთაღრიცხვო, ზედამხედველობის და ექსპერტიზის ხარჯები დაფინანსდა 12.6ათ. ლარი, საკანალიზაციო სისტემების მოწყობა რეაბილიტაციის ღონისძიებების ხარჯია 0 ათ.ლარი, კომუნალური მომსახურეობა დაფინანსდა 139.4ათ.ლარით, ა(ა)იპ ადმინისტრაციულ ერთეულებში ადგილობრივი თვითმმართველობის და ფერმერული მეურნეობის განვითარებისა და ხელშეწყობის ცენტრი დაფინანსდა 129 ათ.ლარით, მუნიციპალური ტრანსპორტის ხელშეწყობის ღონისძიებები დაფინანსდა 104.7 ათ.ლარით. დონორ ორგანიზაციებთან ერთად ერთობლივი ინფრასტრუქტურული პროექტების თანადაფინანსება დაფინანსდა 13.7 ათ.ლარით.

საგანმანათლებლო ღონისძიებების ხარჯები ათვისებულია 83.6%-ით ( გეგმა 379.7 ათ ლარი, ფაქტი - 317.6 ათ. ლარი). მათ შორის: სკოლამდელი განათლება დაფინანსდა 84.9%–ით (გეგმა –354.5ათ. ლარი, ფაქტიური – 300.9 ათ. ლარი). მოსწავლე–ახალგაზრდობის სახლი დაფინანსდა 66.3 %–ით (გეგმა –25.2 ათ. ლარი, ფაქტიური 16.7 ათ. ლარი).

კულტურა, რელიგია, ახალგაზრდული და სპორტული ღონისძიებები უნდა დაფინანსებულიყო 476.0 ათ.ლარით და დაფინანსდა 432.6ათ ლარით,გეგმა შესრულდა 96.1%-ით. მათ შორის: ა(ა)იპ კომპლექსური სასპორტო სკოლა დაფინანსდა 100%-ით, (გეგმა 76 ათ.ლარი, ფაქტი 73 ათ.ლარი), საფეხბურთო კლუბი „ხვამლი„ დაფინანსდა 91.7%-ით (გეგმა 24.2ათ.ლარი, ფაქტი 22.2ათ.ლარი),ფრენბურთის კლუბი ცაგერი დაფინანსდა 96.3%-ით (გეგმა 45.4ათ.ლარი,ფაქტი 43.7ათ.ლარი) კულტურის ცენტრი დაფინანსდა 90%-ით, (გეგმა72.9ათ. ლარი ფაქტი65.6 ათ.ლარი)მუზეუმი და გალერეა დაფინანსდა 90.9%-ით (გეგმა 40.5ათ. ლარი, ფაქტი 36.8ათ.ლარი) სამუსიკო სკოლა დაფინანსდა 96.2%-ით (გეგმა 18.4თ.ლარი, ფაქტი 17.7ათ.ლარი) სამხატვრო სკოლა დაფინანსდა 99,2%-ით (გეგმა 12.8 ათ. ლარი, ფაქტი 12.7ათ.ლარი), ბიბლიოთეკები დაფინანსდა 98 %– ით (გეგმა - 41 ათ ლარი, ფაქტიური - 40.2ათ. ლარი),კულტურული ღონისძიებების 84.8 %-ით, (გეგმა10.5 ათ.ლარი, ფაქტი 8.9ათ.ლარი), რელიგიური ორგანიზაციების ხელშეწყობა დაფინასდა 52.5%-ით (გეგმა 20.0ათ.ლარი ფაქტი 10.5 ათ.ლარი), ,ა(ა)იპ ქალთა უფლებებისა და გენდერული თანასწორობის ცენტრი" დაფინანსდა 100%-ით (გეგმა 17.9ათ.ლარი, ფაქტი 17.9 ათ.ლარი),ცაგერის ესთეტიკური აღზრდის ცენტრი დაფინანსდა 88.8%-ით, (გეგმა 12.5 ათ.ლარი, ფაქტი 11.1ათ.ლარი),ა(ა)იპ ახალგაზრდობის, საზოგადოებასთან ურთიერთობის და პერსპექტიული დაგეგმარების ცენტრი დაფინანსდა 88.6%-ით (გეგმა 55.2ათ.ლარი,ფაქტი 48.9 ათ.ლარით), ა(ა)იპ ტურიზმის განვითარებისა და ძეგლთა დაცვის ხელშეწყობის ცენტრი დაფინანსდა 100%-ით (გეგმა 21.7ათ.ლარი, ფაქტი 21.7 ათ.ლარი). სოციალური და ჯანდაცვის პროგრამების ხარჯები დაფინანსდა 74.1%-ით (გეგმა 201.4,0ათ.ლარი ფაქტი 149.2ათ.ლარი), მათ შორის: საზოგადოებრივი ჯანდაცვის მომსახურება დაფინანსდა 89.3%-ით (გეგმა 27 ათ. ლარი, ფაქტი 24.1 ათ.ლარი) ოჯახებისა და ბავშვების სოციალური დაცვა დაფინანსდა 98%-ით (გეგმა 104.5 ათ. ლარი, 102.4 ათ.ლარი). უფასო სასადილოები დაფინანსდა 32.5 %-ით (გეგმა 69.9ათ.ლარი ფაქტი 22.7ათ. ლარით).